הוועדה המיוחדת לפניות הציבור, כנסת 24, פרוטוקול מספר 28, 2022-05-16 12:30

אלון טל: צהריים טובים לכולם, אני מתכבד לפתוח את הישיבה הזאת של הוועדה המיוחדת לפניות ציבור בעניין מדיניות של פיתוח חופים בנתניה.

אלון טל: היום, ט"ו באייר, תשפ"ב, 16 במאי, 2022.

אלון טל: אני מבקש דווקא להתחיל בנימה אישית, אף-על-פי שאנחנו ניכנס להרבה מאוד דיונים על תוכניות מתאר ומשמעותן.

אלון טל: אני רוצה לומר לכם בנימה אישית למה חופי נתניה חשובים לי כל כך.

אלון טל: סבי המנוח היה רביזיוניסט בפולין, ומסיבות שונות הגיע לארצות-הברית.

אלון טל: הוא נדר נדר שכאשר בגין יעלה לשלטון, הוא יעלה לישראל – וכך היה.

אלון טל: ב-1978 הוא עלה לישראל, ב-1979, הוא קנה דירה ברחוב ז'בוטינסקי 41 בנתניה.

אלון טל: שנה לאחר מכן, עליתי ארצה כחייל בודד.

אלון טל: רוב הדירה הייתה פנויה, ולכן, אני, כאשר אני חושב על הקליטה שלי בארץ, חופי נתניהו, יש להם תרומה מיוחדת.

אלון טל: כך הכרתי את הים התיכון, גם בלילה וגם בשבתות.

אלון טל: לימים, אנחנו מכרנו את הדירה והנוסטלגיה נשארה.

אלון טל: עד ליום שישי האחרון, כאשר משפחתי הגיע לנופש, בעצם, שני לילות בנתניה, וחזרתי בריצה – ביום שישי בבוקר רצתי ממרכז העיר צפונה, ולמחרת דרומה.

אלון טל: אני חייב להגיד שבאמת שמחתי לראות שעיריית נתניה אימצה לעצמה סיסמה – הריביירה של מדינת ישראל.

אלון טל: כך ראיתי בכמה שלטים כי אני חושב שזה ראוי.

אלון טל: יש להם רצועת חוף הכי ארוכה מקרב ערי ישראל, וזה גם יכול להיות מיתוג מוצלח לפיתוח תיירות מסוים.

אלון טל: לדעתי, המיתוג הזה והיומרה הזאת מחייבת חשיבה לטווח ארוך, כי מה שאני ראיתי בזמן ההליכה, ואני אומר באמת, אני ירדתי לשטח שלשום, ומה שראיתי שזה חוף שהוא לא בהכרח במצב הכי טוב.

אלון טל: ובתור אחד שמכיר קצת תוכניות, יש לי סיבות לדאוג.

אלון טל: בעקבות תלונות שהגיעו אלינו, החלטנו לקיים את הדיון הנוכחי, ואולי דיוני המשך.

אלון טל: אבל מבחינתי, הדיון הזה לא אמור להיות דיון פוליטי.

אלון טל: הוא דיון כדי שכל אחד בחדר, ואני מניח אם זה נציגי נתניה, מינהל התכנון, ודאי הפעילים המקומיים, יש להם גם את אותה שאיפה שהנכדים שלהם גם כן יוכלו ללכת ולשחות, לרוץ בחופי נתניהו, ולקבל את אותה השראה שאני קיבלתי עוד בשנות השמונים של המאה הקודמת.

אלון טל: אני מקווה שבחשיבה פתוחה ומקצועית נוכל ביחד לראות לאן הדברים מתגלגלים.

אלון טל: מה קורה מבחינת שינויי האקלים, עליית מפלס הים, מה קורה עם המצוק.

אלון טל: ונוכל לחשוב ביחד, ואני חושב שזה תפקיד הכנסת, כדי לבחון את התמ"א - תוכנית מתאר הארצית המיוחדת, תמ"א 6/13 לאזור נתניה, כדי שנוכל היום לספק את הסחורה מבחינת אותו חזון משותף של כולנו – חוף רחב, בריא ומעורר השראה.

אלון טל: אני שמח שמצטרף אלינו היום חבר הכנסת סימון דוידסון, שהוא תושב נתניהו.

אלון טל: הוא גם שחיין ידוע, מי שעוקב אחרי, היה, אבל בכל זאת, המדליות ידברו בעד עצמן.

אלון טל: אני מניח שיש לו אפילו קירבה יותר גדולה ממני לחופי נתניה.

אלון טל: בבקשה, סימון, דברי פתיחה.

סימון דוידסון: כן.

סימון דוידסון: בוקר טוב, צהריים טובים, תודה רבה, אדוני היושב-ראש, אני זוכר את הלילה שפניתי אליך בכנסת, ולקחת את זה לידיים.

סימון דוידסון: ועם הניסיון והידע הגדול שיש לך, אתה האדם להוביל את הנושא הזה.

סימון דוידסון: אני תושב רמת פולג, ויש לי פסיכולוג שאני איתו המון שנים, וקוראים לפסיכולוג – חוף הים בפולג.

סימון דוידסון: הוא חינם, אבל הוא הכי טוב שיכול להיות.

סימון דוידסון: כל פעם שאני מרגיש שאני צריך פסיכולוג, אני יורד לחוף הים, ואני עושה את הצעדה שלי עם הרבה מאוד ואלפי אנשים שנהנים מהחוף הזה.

סימון דוידסון: אחד החופים היותר רחבים והיותר יפים, ועם הפוטנציאל הגדול ביותר מחופי הים בישראל.

סימון דוידסון: יותר מזה, אגיד לכם, אני גר ברמת פולג בגלל הים.

סימון דוידסון: אני עליתי ב-1972.

סימון דוידסון: אני נראה ילד מחטופי תימן, אבל עליתי מליטא, והיה לאבא שלי חלום – לגור ליד הים, והוא הגשים את החלום הזה.

סימון דוידסון: במשך כל השנים אנחנו מחוברים מאוד לים.

סימון דוידסון: אני בעד בתי מלון.

סימון דוידסון: אני בעד התחדשות.

סימון דוידסון: אני בעד תיירות.

סימון דוידסון: אני בעד חנויות.

סימון דוידסון: אני בעד מסעדות.

סימון דוידסון: אני בעד עסקים, אני בעד הכול.

סימון דוידסון: ואני חושב שהעיר נתניה צריכה את זה.

סימון דוידסון: אבל כשאני מסתכל על תוכנית ואני מבין מהתוכנית הזאת - יכול להיות שאני טועה.

סימון דוידסון: אבל שאלתי פעם, פעמיים, שלוש, אני מבין שלנכים לא תהיה חנייה קרוב לים כמו שיש היום.

סימון דוידסון: אני מבין שבתי מלון מבחינת חניות, אז תהיה חנייה אחת לארבעה חדשים, אז שלוש מכוניות הצטרכו לחנות איפשהו.

סימון דוידסון: אני מבין שיהיה כביש גישה למסעדה שהוא על החוף איפה שאנחנו משחקים היום כדור-עף חופים.

סימון דוידסון: מי שמכיר את חוף פולג, שם אנחנו משחקים כדור עף חופים, היום אנחנו משחקים טניס עם המחבט הזה.

סימון דוידסון: אני מבין שיהיו 2,200 חדרי מלון.

סימון דוידסון: מבין שיהיו 13 אלף מטר מרובע של תעשייה, קניון.

סימון דוידסון: ואני מבין שכל הנושא הזה יעלה ארבע קומות למעלה, ומעליהם יהיו שמונה קומות.

סימון דוידסון: זאת אומרת, זה יהיה כמו 12 קומות.

סימון דוידסון: ובסוף, אנחנו צריכים לחשוב על העתיד של החוף הזה.

סימון דוידסון: וכמו שאמרת, אדוני היושב-ראש, על הילדים שלנו ועל הנכדים שלנו שייהנו מהחוף בפולג.

סימון דוידסון: אז לפעמים צריך להגיד, חברים, בואו נחשוב איך אנחנו עושים את הדבר המדהים הזה, כי זה דבר מדהים.

סימון דוידסון: בתי-מלון – זו חדשנות, זה מקסים.

סימון דוידסון: אבל בוא נראה איך אנחנו עושים את זה עם חשיבה על כל התמונה.

סימון דוידסון: כי אם יבנו עכשיו כמו שבנו בחיפה את בית המלון המטורף הזה, אז זה בכי לדורות, אנחנו לא נוכל לתקן את זה.

סימון דוידסון: אי-אפשר לבנות את המלון ואחרי זה להוריד אותו, זה לא לגו.

סימון דוידסון: אז אני מתחבר מאוד למה שאמרת.

סימון דוידסון: יהיה פה דיון, יעלו דברים.

סימון דוידסון: אנחנו נרד לעומק.

סימון דוידסון: אני סומך עליך שתוביל את הנושא הזה בהבנה לשני הצדדים.

סימון דוידסון: אני מאחל לכולם בהצלחה.

סימון דוידסון: ותודה רבה למי שהגיע.

אלון טל: תודה רבה.

אלון טל: היות ואנחנו ועדה לפניות הציבור, אנחנו נוהגים לפתוח עם הדברים שקיבלנו, ויש נציגי ציבור מכובדים מאוד שהגיעו מנתניה.

אלון טל: תודה רבה.

אלון טל: אני רוצה להתחיל עם ד"ר זהר אלטמן ראביד, יושב-ראש הקרן הירוקה, נתניה.

אלון טל: אני חושב שהיא עשתה פוסט דוקטורט בנושא שימור חופים.

אלון טל: אם תוכלי לתת לנו סקירה איך את בתור תושבת האזור רואה את זה ומייצגת.

אלון טל: אני בעצמי נוכחתי, וראיתי שיש מאחורייך רבים וטובים.

אלון טל: בבקשה.

אלון טל: זכות הדיבור שלך.

זהר אלטמן ראביד: אני יושב-ראש הקרן הירוקה בנתניה.

זהר אלטמן ראביד: תמ"א 6/13, וההשפעה שלה לבנייה ההרסנית בחוף פולג, אתם יכולים לראות את החוף הזה פה מולכם בצילום נדיר שבו הצבי הארץ ישראלי משמורת נחל פולג הסמוכה בא לבקר בחוף.

זהר אלטמן ראביד: נתחיל בלהציג בעצם על מה מדובר.

זהר אלטמן ראביד: חוף פולג הוא חוף פתוח, עמוס ביותר באזור השרון, משרת מאות אלפי ישראלים, קרוב לחצי מיליון איש.

זהר אלטמן ראביד: הוא ממוקם בין שתי שמורות טבע יפהפיות.

זהר אלטמן ראביד: הדבר המרכזי שאני רוצה להדגיש לפני כל דבר אחר, שמדובר בעצם בפיסת הטבע החשובה ביותר למאות אלפי ישראלים מצביעים.

זהר אלטמן ראביד: בשל אינטרסים אפילו לא ברורים עד הסוף, לדעתי, יותר בשל תקלות תכנון מאשר בשל אינטרסים תושבי נתניה והסביבה, כי אני מדברת אפילו על תושבי רעננה שמגיעים לחוף הזה, עומדים לאבד חוף ים, אין אפשרות אחרת.

זהר אלטמן ראביד: בצד האחד שלו, שמורת נחל פולג.

זהר אלטמן ראביד: שוב, אתם יכולים לראות את עדר הצבי הארץ-הישראלי שנמצא בו, שמורה יפהפייה.

זהר אלטמן ראביד: מהצד השני שלו, שמורת האירוסים.

זהר אלטמן ראביד: שמורת האירוסים שמורה מאוד קטנה שמעולם לא קיבלה הכרה רשמית כשמורה, למרות שהיא מושכת עשרות אלפי מטיילים.

זהר אלטמן ראביד: יש בה למעשה ריכוז הצלה של זן מאוד מיוחד של אירוס ארגמן, אתם יכולים לראות פה בתמונה הגדול ביותר בישראל, יכול להיות הגדול ביותר בעולם.

זהר אלטמן ראביד: ולכן, בכל קובץ גלויות נוף ממדינת ישראל לאירוויזיון או לכל מטרה אחרת, תמיד השמורה הקטנה והיפהפייה הזאת תופיע.

זהר אלטמן ראביד: פה אני גם קוראת לכולם לשים לב שהיא ראויה להגנה, וראויה להכרזה רשמית כשמורת טבע.

אלון טל: איך את רואה את ההשפעה של הפיתוח הצפוי, האם תצטמצם השמורה?

זהר אלטמן ראביד: שמורת אירוסים תושמד, למעשה, תהפוך לגינה.

זהר אלטמן ראביד: נדבר עוד רגע.

זהר אלטמן ראביד: על חוף פולג, אושרה תוכנית הבנייה שדיברו עליה קודם של 2,200 יחידות מלונאיות, ו-13,300 מטר רבוע שטחי מסחר.

זהר אלטמן ראביד: אתם יכולים לראות פה את גבולות התוכנית בצבע הכחול.

זהר אלטמן ראביד: אנחנו מדברים פה על חומה של 6 מטר גובה במה שתפריד בינה לבין חוף הים.

זהר אלטמן ראביד: מעליה, עוד במה של קניון ענק, ומעליה בתי המלון.

זהר אלטמן ראביד: כמו שאתם רואים.

זהר אלטמן ראביד: כיום בעצם חוף פולג מהווה את הרצף האקולוגי בין שתי שמורות – שמורת פולג ושמורת האירוסים, והלאה לפארק אגם החורף, זה ממש רצף אחד.

זהר אלטמן ראביד: התוכנית הזאת ממוקמת בצורה השחורה הזאת שאתם רואים כאן מולכם, והיא למעשה תהפוך את המסדרון האקולוגי הזה לאות מתה, ואת שמורת האירוסים לגינה, היות ולא יהיה לה את החיבור לשמורת פולג ולשמורת נחל פולג שהם בעצם השטח הפתוח המשמעותי באזור.

זהר אלטמן ראביד: אז היא למעשה תישאר גינה קטנה וחמודה שיש בה כמה אירוסים.

אלון טל: כלומר, המסדרון האקולוגי הקיים שם פשוט לא התקיים.

זהר אלטמן ראביד: לא התקיים.

זהר אלטמן ראביד: בשל רצף תקלות במהלך התכנון, התוכנית הזו אושרה בניתוק מוחלט מהסביבה שלה, והתוצאה בלתי נסבלת.

זהר אלטמן ראביד: אני מבקשת מכולם להסתכל על הקו הכחול.

זהר אלטמן ראביד: תסתכלו איך בצורה מאוד – הקו הזה הוא גבולות התוכנית.

זהר אלטמן ראביד: בכל דיון אם זה בבתי משפט שגם אליהם הגענו, אם זה בוועדות השונות, ואם זה בחוף, אסור לנו לדבר על שום דבר שנמצא מחוץ לקו הזה, משום שתוכנית הבינוי נמצאת בתוך הקו.

זהר אלטמן ראביד: אנומליה מאוד מוזרה משום שהתוכנית גובלת בשתי שמורות טבע, אסור לדבר עליהן.

זהר אלטמן ראביד: התוכנית גובלת בנחל פולג שעובר הרי, שהשטח נמצא ממש בתוכה כמו שאתם יכולים לראות פה בצילום, אסור לדבר עליו.

זהר אלטמן ראביד: והתוכנית הזאת כוללת בתוכה ביטול של הכביש הקיים לטובת כביש חדש שאיש אינו יודע לומר לי עד עצם היום הזה מי אישר אותו ומתי, אם אי פעם בכלל אושר שנמצא מחוץ לתוכנית.

זהר אלטמן ראביד: לכן, אסור לדבר עליו והוא לא עובר לצד החוף, הוא עובר בתוך החוף.

זהר אלטמן ראביד: מקטין את החוף למעשה בחצי.

זהר אלטמן ראביד: כדי להגיע למסעדה שגם היא מוחרגת מהתוכנית, ולכן, אסור לדבר עליה.

זהר אלטמן ראביד: כביש הגישה לחוף, אתם יכולים לראות אותו פה, הוא פשוט ממוקם על חוף הרחצה – 20 מטר מקו המים, פשוט קשה להאמין שבמדינת ישראל 2022, מישהו בפועל עומד לבנות תוכנית שכוללת כביש שממוקם על חוף רחצה פעיל, פשוט לא יאומן, אבל אי-אפשר לדבר על זה משום שזה נמצא מחוץ לקו התוכנית שראיתם בשקף הקודם.

זהר אלטמן ראביד: אין בנתניה שום התייחסות לנחל פולג, למרות שהוא נמצא בתוך גבולות התוכנית.

זהר אלטמן ראביד: אין בתוכנית שום התייחסות לנתיבי מילוט במקרה חירום ביטחוני או אחר.

זהר אלטמן ראביד: לצערי הרב, אנחנו משופעים באירועים כאלה.

זהר אלטמן ראביד: אנחנו מדברים על חומה של שישה מטר שתחצוץ בצורה מכוונת בין החוף לבין כל הבנייה שנמצאת מאחוריו.

זהר אלטמן ראביד: זאת אומרת, שאם צריך לברוח, כולם אמורים להתכנס לאיזשהו שביל קטן להולכי רגל, אין שום דרך להימלט.

זהר אלטמן ראביד: החוף הזה הופך להיות פשוט מלכודת.

זהר אלטמן ראביד: גדולי המומחים בארץ הגישו לבית-המשפט בהתנדבות חוות דעת שמתארות את ההשפעה ההרסנית של התוכנית הזאת.

זהר אלטמן ראביד: אני מדגישה שזה בהתנדבות, כי בדרך כלל חוות דעת כאלה הן מאוד יקרות וכולם עשו את זה מתוך הבנה מאוד עמוקה לכך שעומד להיות פה אסון סביבתי.

זהר אלטמן ראביד: אני אציין שתי חוות דעת מתוך חוות הדעת שאני ציטטתי מהן, אתם יכולים לקרוא בינתיים שהן בעיניי קריטיות במיוחד.

זהר אלטמן ראביד: הראשון – עליית מפלס פני הים שהולך ונכנס לתוך התוכנית.

זהר אלטמן ראביד: למעשה, ב-20 שנה שחלפו מאז שהתוכנית זאת התחילה להתהוות ועד עכשיו, חוף הים נכנס כמה מטרים פנימה, וזה לא נמצא בתוכנית הזאת.

זהר אלטמן ראביד: כאשר הגלים מתנפצים לחוף, האנרגיה מתפזרת ברצועה החולית.

זהר אלטמן ראביד: אבל כשהם התנפצו למשטח בנוי, הם יביאו להצרה נוספת של החוף, חוף שלפי התוכנית אמור להיות מצומצם לחצי מהשטח הנוכחי שלו.

זהר אלטמן ראביד: מדינת ישראל גדלה, כמות התושבים גדלה, אבל שטח החוף רק קטן.

זהר אלטמן ראביד: הלקונה היא ההחרגה של נחל פולג מהתכנון שלכאורה מצביעה על זה שלא ייעשה שינוי בנחל, אבל הלכה למעשה היא מצביעה על חוסר הבנה בהקשרים של נחל וסביבה.

זהר אלטמן ראביד: אנחנו מדברים פה על בנייה במרחק של 20 מטר מנחל שהוא שמורת טבע.

זהר אלטמן ראביד: אגיד לכם משהו מדהים.

זהר אלטמן ראביד: כאשר פנינו לבית-המשפט בפעם הראשונה בנושא התוכנית הזאת, אני פניתי לממונה מטעם רט"ג – מטעם רשות הטבע והגנים כדי לשמוע על העמדה שלו, משום שהוא אחראי על נחל פולג.

זהר אלטמן ראביד: לתדהמתי המוחלטת, אני מדברת אתכם על משהו שקרה לפני שנה, הוא לא ידע שהתוכנית עומדת להתקיים.

זהר אלטמן ראביד: זאת אומרת, אף אחד לא מצא לנכון לספר לממונה על הנחל שבעצם בשטח של הנחל עומדת להיות תוכנית משום שהם מדברים רק על מה שנמצא בקו הכחול.

זהר אלטמן ראביד: על-פי עיריית נתניה הנחל הוא בקו הכחול, על כן, אי-אפשר לדבר עליו.

זהר אלטמן ראביד: לסיכום, אני מבקשת מכם לעצור את התוכנית הזאת בכל דרך אפשרית לעצור את התוכנית הזאת.

אלון טל: בבקשה.

אלון טל: יש הרבה דוברים, ואנחנו רוצים לשמוע מנציגי הממשלה.

אידלמן ריקה: אני גרה ברחוב פולג, בעברי, עסקתי המון שנים בצילומי אוויר והלבשת תוכניות על-גבי צילומי אוויר.

אידלמן ריקה: אני רוצה להראות את התוכניות קצת יותר איך זה בא לידי ביטוי ממש על החוף עצמו.

אידלמן ריקה: בתמ"א1 כשאנחנו מסתכלים, יש פרק שלם על נחלים, אבל בתמ"א 6/13 לדוגמה, כשאנחנו מדברים תמ"א 6/13 קשור לנתניה, אין שום אזכור לנחלים בכלל אם אנחנו מחפשים.

אידלמן ריקה: ויותר גרוע מזה, בתוכנית המלונות כמו שזוהר אמרה בכלל מחריגים את הנחל מהתוכנית לגמרי.

אידלמן ריקה: אף אחד לא מתייחס.

אידלמן ריקה: זאת אומרת, באף מקום לא מתייחסים שבעצם יש פה נחל.

אידלמן ריקה: אני רוצה שתראו את הנחל, זאת תמונה מ-2019, לא רואים כל כך טוב.

אידלמן ריקה: אבל אם אתם רואים את האדמה מהנחל שרשום שם, זה הנחל שמגיע ממש עד האמצע, זאת אומרת, מול המסעדה שמוחרגת בתוכנית.

אידלמן ריקה: העיגול בנוי שם זו המסעדה.

אידלמן ריקה: עד לשם, אנחנו רואים בצורה מאוד ברורה את הנחל, אבל הוא לא קיים.

אידלמן ריקה: זה חורף 2012.

אלון טל: מה המרחק הרצועה הזאת בין הנחל לבין זה?

אלון טל: מדובר ב-5 מטר, 10 מטר?

אידלמן ריקה: נגיד 20 מטר.

אידלמן ריקה: זאת תמונה ממאי, חצי שנה אחרי זה, כבר עונת הרחצה החלה.

אידלמן ריקה: אנחנו רואים שם את המסעדה.

אידלמן ריקה: אותו מבנה מוקף פה באדום, אתם רואים את המרחק, זה בחורף.

אידלמן ריקה: זה בקיץ כבר – עונת הרחצה החלה, תראו את קו המים, תראו עד איפה הוא מגיע.

אידלמן ריקה: מה שאנחנו רואים בצד ימין, זה הנחל שזורם.

אידלמן ריקה: אבל בפירוש רואים שנחל זורם בחוף פולג.

אידלמן ריקה: חצי שנה אחרי זה פברואר 2021 – ככה נראה החוף שלנו.

אידלמן ריקה: אתם זוכרים את העיגול האדום שהיה שם.

אידלמן ריקה: הסוכה שהייתה כבר התמוטטה, זה בגלל המים.

אידלמן ריקה: היה מגיע לשם, וכל זה אנחנו מדברים על תוכנית שעוד לא התחילו לבנות עליה.

אידלמן ריקה: שימו לב כמה חוף הרחצה צר.

אידלמן ריקה: אם אנחנו מסתכלים – אתם רואים את הגלים, את הקו, רואים את הכביש, בדיוק משמאל לכביש, אנחנו רואים את הגלים של המים.

אידלמן ריקה: המים מגיעים כבר היום לכביש הקיים בחוף.

אידלמן ריקה: קשה לראות, אבל זה הכביש המתוכנן למסעדה, הוא יבוא דרומית למסעדה, זה לא הכביש שקיים בפועל.

אידלמן ריקה: זאת אומרת, זה כביש שכבר עכשיו ברור שיוצף, רואים שהגלים מגיעים לשם.

אידלמן ריקה: הבנייה, זה כבר כל השטח האדום.

אידלמן ריקה: שמירה על 100 מטר מהנחל, חד-משמעית, אנחנו רואים שאין פה.

אידלמן ריקה: בתמ"א 6/13 אין שום התייחסות לנחלים.

אידלמן ריקה: יש נקודה קטנה שמדברים על בנייה בתמ"א 6/13 בחוף פולג, מחריגים את חוף פולג, מדברים על 75 מטר מקו החוף.

אידלמן ריקה: אף אחד פה לא מדבר על קו המים.

אידלמן ריקה: זאת אומרת, יש פה בעיה סופר חשובה.

אידלמן ריקה: סקרים – לא נעשו סקרים סביבתיים.

אידלמן ריקה: לא מדברים על סקרים.

אידלמן ריקה: בתמ"א 6/13 כתוב במפורש: לשיקול דעתה של עיריית נתניה האם ייעשו סקרים.

אלון טל: זאת אומרת, לא נעשה שום סקר?

אלון טל: תיכף נשמע.

אידלמן ריקה: היה הסכם פשרה בין העירייה וחתמו עליה שיעשו סקרים – שישה סקרים.

אידלמן ריקה: סקר אחד לא נעשה, כי לפי שיקול דעתה של העירייה, אין צורך בסקרים.

אידלמן ריקה: כשאין צורך בסקרים, אנחנו רואים למשל את ההתייחסות לחולות הנודדים.

אידלמן ריקה: יש פה עניין, יש חולות נודדים בחוף פולג.

אידלמן ריקה: חולות נודדים, זה ערך טבע מוגן.

אידלמן ריקה: הם אומרים – אנחנו נבוא עם מטאטא ונטאטא קצת, אבל רואים פה טרקטור שמזיף חול, זאת אומרת, זה לא ייאמן שמבטלים סקרים בתמ"א 6/13.

אידלמן ריקה: אני מדברת על תמ"א.

אידלמן ריקה: ב-2014, הייתה ועדה בין-משרדית שדיברה על אירועי צונאמי בישראל.

אידלמן ריקה: הייתה ועדה משרדית, יש המלצות, יש הכול.

אידלמן ריקה: אבל מה קורה בתוכנית המלונות?

אידלמן ריקה: בונים חומה לאורך כל החוף.

אידלמן ריקה: כל הבא לחופים, מדברים כל הזמן איך תושבים לא יעברו מהכיכר הציבורית אל החוף.

אידלמן ריקה: באותה מידה, היה עכשיו אירוע בטבריה, שהיו גלים, רוחות, שאף אחד לא הבין מאיפה זה הגיע, למרות שהיה דיווח לרוחות חזקות – קורה אירוע בחוף, איך אנשים אמורים להתפנות אם יש להם קיר לאורך קילומטר של החוף בגובה שש מטר עם חמישה שבילים שהם אמורים למצוא אותם?

אידלמן ריקה: אנשים רצים באופן אינסטינקטיבי כשהם צריכים להתפנות מהחוף כמה שיותר רחוק – נתקלים בקיר, ואנחנו חיים שם.

אידלמן ריקה: זה המקום שאני הולכת לגור שם.

אידלמן ריקה: זה המקום שאני והילדים שלי הולכים.

אידלמן ריקה: תמ"א 6/13, במידה והוגשה התנגדות לבקשה להיתר על-פי סעיף זה, תידונה בקשה על-ידי הוועדה המקומית, זאת אומרת, זה רק בוועדה המקומית.

אידלמן ריקה: אנחנו יכולים לדבר על הדברים.

אידלמן ריקה: זה ועדות מקומיות מראש.

אידלמן ריקה: הרי אין לזה שום משמעות כי יש את הקואליציה.

אידלמן ריקה: ואם מרים מחליטה להעביר תוכנית היא תעבור.

אידלמן ריקה: שקף אחרון – זה החוף המהמם שלנו, אתם רואים כמה שהוא יפה.

אידלמן ריקה: אתם רואים כמה שהם מהמם.

אידלמן ריקה: וכל השטח שאתם רואים, כל השטח הולך להיות בטון.

אידלמן ריקה: תודה רבה.

אלון טל: תודה רבה, ריקה.

אלון טל: אני מציין בתור אחד שרץ, שאם אני שמתי לב, בגלל המבנה הטופוגרפי הייחודי של נתניה, בעצם, חוף פולג זה החוף היחיד שיש את הרוחב הזה, את העומק.

אלון טל: זה קצת מוזר, כי שם החוף דיי צנום בגלל הסחיפה הזאת.

אלון טל: אני שמח שלא רק אנשים מזוהים עם מאבקים סביבתיים וחלוצי סביבה מדברים, אלא גם יש אנשים שעוסקים בפיתוח.

אלון טל: נמצא איתנו אביב רואה חשבון אביב מוזס שבעצמו יזם, אבל הוא מבקש לדבר.

אלון טל: אני שמח מאוד.

אלון טל: גם תושב נתניה.

אלון טל: בבקשה, אביב.

אביב מוזס: שלום חברים, שמעתם את המצגת שלי.

אביב מוזס: אני יזם.

אביב מוזס: הייתי שותף בהקמה של 430 יחידות דיור בשכונה שגובלת בחוף.

אביב מוזס: אני מומחה ומקדם תוכניות להקמת שכונות.

אביב מוזס: אני יכול להגיד שאני מצטיין בקריאת תוכניות, ומצטיין בראייה קדימה, וגם בראייה של חזון.

אביב מוזס: יש לי עוד היסטוריה.

אביב מוזס: אני חיפאי במקור.

אביב מוזס: תסתכלו פה על השקף בצד שמאל, אני ראיתי בחיפה איך נעשה מחדל, ואיך נוצר מצב של בכייה לדורות שכבר אי-אפשר היה לעצור את הנזק ונבנו שני מלונות מתוך שישה ונעצרו.

אביב מוזס: זו תוכנית שתוכננה בשנות השמונים, ונעצרה בשנות התשעים אחרי שנבנו כבר שני מלונות.

אביב מוזס: במקרה גם מלון חוף הכרמל היום נמצא בבעלות של יצחק תשובה.

אביב מוזס: אני לא יודע אם יש קשר, אבל נוצר מצב שיצחק תשובה מחזיק פה במתחם המרכזי של חוף פולג.

אביב מוזס: תסתכלו על התוכנית מצד ימין.

אביב מוזס: זאת הדמיה שמופיעה מתוך המסמכים של עיריית נתניה.

אביב מוזס: זו תוכנית הבינוי.

אביב מוזס: ההדמיה הזאת בעצם מראה לכם שיש שני בלוקים מלבניים באורך של עשרות מטרים שביניהם חוצצות רצועות צרות שמאפשרות מעבר להולכי רגל.

אביב מוזס: תסתכלו על המבנה של חיפה, אתם תראו בין שני הצדדים, יש מין מעבר כזה פתח באמצע, אי אפשר שלא לראות את הקשר ואת הדמיון ואת רוח התקופה שהייתה כשתוכננה התוכנית בחיפה, וכאשר תוכננה התוכנית המקורית של מלונות חוף פולג.

אביב מוזס: זה מייצר תחושת זהות, ומפה, המקום שאני בא ואומר – רבותיי ההיסטוריה חוזרת, אנחנו לא הפקנו את הלקחים.

אביב מוזס: בואו נראה את ההמשך.

אביב מוזס: כולם יודעים שמדינת ישראל הולכת להכפיל את עצמה בתוך 20, 25 שנה.

אביב מוזס: הבאתי פה מתוך הדוח של עמותת "צפוף", איך הם רואים את נושא החופים.

אביב מוזס: לא צריך להיות גאון גדול כדי להבין שאם האוכלוסייה הולכת להכפיל את עצמה פי שתיים, אז יהיו פי שתיים אנשים שיבואו לחוף.

אביב מוזס: להיפך, יבואו יותר מפי שתיים, כי ככל שצפוף יותר, כמו שאמר סימון, יש מקום שצריך ללכת אליו ולהירגע מהסטרס של הלחץ של הדחס וזה החוף.

אביב מוזס: ולכן, כמות האוכלוסייה הולכת להכפיל את עצמה, ושטח החוף מצטמצם.

אביב מוזס: מה גם שתוכנית המלונות הולכת להוסיף עוד 2,000 חדרים, עוד שטחי מסחר.

אביב מוזס: ואותם 2,000 חדרים ייצרו עוד 2,000 תיירים.

אביב מוזס: אנחנו מזמינים את ה-2,000 דיירים, רוצים אותם, אנחנו בעד תיירות.

אביב מוזס: להיפך, רוצים שהעיר נתניה תשגשג ותפרח.

אביב מוזס: אבל בואו נבנה תוכנית רציונלית שתייחס לכל המגמות שאנחנו צופים קדימה.

אביב מוזס: זאת בעצם תוכנית המלונות.

אביב מוזס: מאחר ואני יודע לקרוא תוכניות, ניסיתי לעזור למי שנוכח כאן להבין קצת את מהות התוכנית ולהבין קצת כמה נקודות שלי אישית מאוד מפריעים, ואני חושב שלציבור בעתיד יפריעו מאוד.

אביב מוזס: נקודה ראשונה, זאת הרצועה, רצועת החוף.

אביב מוזס: בצד ימין, התוכנית המאושרת.

אביב מוזס: בצד שמאל, זה המצב הקיים.

אביב מוזס: שימו לב, הרצועה של החוף היום, היא ברוחב של 150 מטר.

אביב מוזס: רצועה מאוד נדיבה, מאוד רחבה.

אביב מוזס: התוכנית באה ואומרת – בואו ניקח את הרצועה הקיימת ונחלק אותה לשתיים – חצי לאנשים, וחצי לחיות.

אביב מוזס: אז אני באתי לא לייצג את החיות, אני מצטער, אני לא ירוק.

אביב מוזס: אני לא באתי בכובע ירוק.

אביב מוזס: אני בא בכובע של יזם, וכובע של מי שמסתכל על העתיד של העיר שלנו ועל איכות החיים של כל האנשים שבאו וקנו דירות בשכונה הזאת שגרים באבן יהודה, שפוגשים אותי בכל יום שבת בחוף שאנחנו נפגשים לקפה, וכשהולכים ורצים, ומטיילים, ורוכבים ועם סוסים, וכל החוויות שרוצים לחוות בחוף הים – אני חושב שחוף פולג הוא בית המקדש הנפשי של הרבה מתוכנו.

אביב מוזס: בואו נעבור לכשל הבא.

אביב מוזס: חצו לנו את החוף לחצי.

אביב מוזס: הכשל הבא – אותה מסעדה.

אביב מוזס: אם המסעדה קיימת, אז אין רצועה אקולוגית, אז בואו נבטל את הרצועה האקולוגית כי אי-אפשר, חיה לא יכולה לעבור מסעדה בלילה, ולא דרך אספקה, ולא חניון אספקה.

אביב מוזס: אז תבטלו את הציר הירוק הזה, כי הוא לא אמיתי.

אביב מוזס: הוא פשוט לא אמיתי.

אביב מוזס: נקודה שלישית.

אביב מוזס: שימו לב, נקודה שלישית זה המפגש בין הולכי הרגל, זה נקרא הציר הכחול.

אביב מוזס: המפגש בין הולכי הרגל של תושבי השכונה ומי שהולך לחנות לבאי החוף עם כביש המלונות.

אביב מוזס: כל הרעיון של תכנון השכונה היה שילד, נער, יכול ללכת ולרכוב או ברגל או באופניים, להגיע לחוף בלי לחצות כביש.

אביב מוזס: מה הוא הולך לעשות במפגש הזה, מפגש 3?

אביב מוזס: תוכנית הבינוי מציעה שם כביש.

אביב מוזס: איך יעבור כביש על ציר כחול שכולו נועד להולכי רגל?

אביב מוזס: לא מבין, לא רואה את הפתרון.

אביב מוזס: ולא ראיתי בשום תוכנית כרגע שיש לזה פתרון.

אביב מוזס: הציר הכחול הולך להיחצות על-ידי כביש.

אביב מוזס: שימו לב לפארקינג.

אביב מוזס: הפארקינג שנמצא היום במרחק של 100 מטר מהחוף, הועבר לפי התוכנית למרחק של 300, 400 מטר מהחוף.

אביב מוזס: מה יעשה בן-אדם נכה?

אביב מוזס: איך הוא יגיע?

אביב מוזס: מה יעשה מי שבא עם הסאפ שלו?

אביב מוזס: שרוצה לרדת עם הסאפ לחוף, מה הוא יעשה?

אביב מוזס: הוא יילך איתו 300, 400 מטר?

אביב מוזס: ומה יעשה זה שבא עם הציוד?

אביב מוזס: הסיכום שלי – הצגתי את ארבעת הכשלים שאני מזהה בתוכנית.

אביב מוזס: אמרנו צמצום רצועת החוף.

אביב מוזס: אין ציר אקולוגי, זו פיקציה.

אביב מוזס: יש מפגש לא ברור ולא פטור בין הולכי הרגל לכביש המלונות.

אביב מוזס: מגרשי החנייה הורחקו ב-300 מטר.

אביב מוזס: בעיה לנכים, בעיה לכל מי שרוצה להביא את הציוד לחוף.

אביב מוזס: אחרון – אנחנו מתקרבים לנקודת אל-חזור.

אביב מוזס: אני קורא מפה ליצחק תשובה, שהוא איש נדיב, איש חכם.

אביב מוזס: הוא בורך בהרבה מזל.

אביב מוזס: אני חושב שגם לו חשוב שהשם שלו יישא לחיוב כמו שהוא נישא בכותל, ככה שהוא יישא בחוף פולג.

אלון טל: תודה רבה על הדברים המרתקים.

אלון טל: לאחרונה, זכינו בסדרה על חופי ישראל בערוץ 11, על-ידי יפעת גליק, העיתונאית הידועה.

אלון טל: הסדרה עשתה גלים, ובאמת, הצביעה על כשל מערכתי כדי לתת לדיון המקומי על נתניה איזושהי אספקלריא ארצית.

אלון טל: נשמח לשמוע.

אלון טל: בזום.

יפעת גליק: תודה רבה לך, אלון טל, זה שכינסת דיון כזה בכנסת, על נושא שבעיניי הוא הכי חשוב.

יפעת גליק: אני מגישה את מוסף "הזמן הירוק" בכאן 11, קו חדשות.

יפעת גליק: אנחנו בעצם מדי שבוע עושים איזשהן כתבות ודברים שנועדו בעצם להילחם במשבר האקלים.

יפעת גליק: אנחנו עושים את זה מדי שבוע במשך שנתיים וחצי, בכל שבוע מתוך תפיסה שבעצם השידור הציבורי הוא המקום לעסוק בכל הנושאים החשובים הללו שקשורים בסביבה.

יפעת גליק: בין היתר, לפני כחודשיים כבר, התחלנו באיזשהו פרויקט שנקרא "נדל"ן על המים".

יפעת גליק: הפרויקט הזה נועד לנסות לשרטט את האינטרסים ולהראות את מפת האינטרסים, את בעלי ההון שבעצם לוקחים לנו, הציבור, את חוף הים.

יפעת גליק: בעצם, מדובר ברצועת ים ציבורית שאמורה להיות שייכת לציבור.

יפעת גליק: מה שקורה, בעצם, בעלי הון, בעלי אינטרסים משתלטים על הדבר הזה שנקרא החוף של מדינת ישראל, בין אם מדובר בביטחון, בצרכים ביטחוניים כשלא תמיד עדיין יש צרכים ביטחוניים לתפוס את השטח הזה, או בין אם מדובר בנדל"ן, פשוט אנשים, בעלי הון שהחליטו לתפוס את השטח, או גם מסעדות ובקיוסקים ובכל מיני דברים כאלה, ובעצם, חרגו מזמן מהבנייה, ואנחנו מנסים לחסוך את זה.

יפעת גליק: מה שקורה בנתניה באופן ספציפי, גילינו איזשהו מצב שבו על שטח המדרון האקולוגי הולכים לעשות בנדל"ן לקחת את מה ששייך לציבור ולהפקיע אותו מהציבור, ולהפוך אותו בעצם למשהו שהוא שייך לבעלי הון.

יפעת גליק: תוך כדי הסיפור שלנו בנתניה, נחשפתי גם לכך שבעצם הייתה אקולוגית עירונית במשך הרבה מאוד שנים בעיריית נתניה.

יפעת גליק: אותה אקולוגית עירונית ניסתה לתת איזושהי חוות דעת שהיא ככל הנראה לא התיישרה עם הסיפור של מה שרצו לבנות שם.

יפעת גליק: מה שקרה, באחת השיחות בפורום נרחב של הרבה מאוד אנשים, נאמר שבעצם רוצים להיפטר ממנה, ולהביא חוות דעת אחרת שתטעם את זו של העירייה, של גורמים בעירייה, שכך תיפתח הדרך לבנות במקום הזה.

יפעת גליק: זה מה שאכן היה.

יפעת גליק: היא לא נמצאת בעניין הזה, והובעה חוות דעת אחרת שזכתה לביקורת מטעם רשות טבע והגנים בשעתו שהיא ניתנה.

סימון דוידסון: סליחה, על איזה שנה מדובר?

יפעת גליק: מדובר כבר על לפני כמה וכמה שנים כאשר בעצם כאשר התחילו לדבר על הפרויקט הזה.

יפעת גליק: אגב, יש שם כמה פרויקטים.

יפעת גליק: ראיתי שאתם מדברים על הנדל"ן של תשובה, אני רוצה לדבר איתך על משהו הרבה יותר פשוט.

יפעת גליק: יש במקום הזה מסעדה שנמצאת ממש על שטח של מסדרון אקולוגי.

יפעת גליק: אף אחד לא נותן על זה את הדין, אף אחד לא מתייחס לדבר הזה.

אלון טל: גב' גליק, נבקש לסיים.

אלון טל: יש לך נקודה אם תרצי להדגיש לקראת סיום.

יפעת גליק: אני חושבת שחוף הים שייך לציבור.

יפעת גליק: רצועת החוף שייכת לכולם.

יפעת גליק: אנחנו צריכים לדרוש אותה בחזרה לעצמנו מפני שלא נותרו לנו עוד הרבה פנינות טבע ייחודיות כאלה חינמיות כמו חופי הים של ישראל.

יפעת גליק: ואם אנחנו הציבור לא נהיה הלוגיסטיים של רצועת החוף של ישראל אז מי בעצם יהיה?

אלון טל: אני מודה לך מאוד על דברים, ובכלל גם על השרות שאת עושה לטבע בישראל, ובעיקר לציבור עם העבודה העיתונאית המקצועית המעולה שלך.

אלון טל: רשות הטבע והגנים, נציגיהם הוזמנו לישיבה זאת, למרבה הצער, הם נענינו בשלילה, הם לא הגיעו.

אלון טל: היות ואנחנו חוגגים עם תושבי נתניה, נמצא אתנו אחד מבעלי העסקים והמוסדות הידועות, חברי גיא גולן קפץ לשמוע, ואני שמח שאתה בקרב הציבור.

אלון טל: מי שעוד לא ביקר במסעדת הסקוצמן עוד לא ידע מה זה אוכל טעים בנתניה.

אלון טל: בנימה רצינית, אני אבקש מהגב' ענת אריאלי, מנהלת תחום ים וחופים במנהל התכנון.

אלון טל: שמענו דברים דיי קשים, ואני הייתי רוצה לשמוע ממך, ובעיקר אם תוכלי להתייחס לסטיות.

אלון טל: אני בתור פרופ' שמלמד תכנון סביבתי וכו', עד היום לא מבין איך מנהל תכנון השלים להשאיר את תמ"א 6/13, לאור הסטיות הרבות עם תמ"א 1?

אלון טל: אם תמ"א 1 הייתה איזושהי אמירה קולקטיבית וחשובה בקשר לשמירת החוף, איך מינהל תכנון רואה את זה היום אם זה היה צעד נכון להשאיר את תמ"א 6/13 עם כל הסטיות?

אלון טל: הייתי רוצה שתתייחסי לזה.

אלון טל: שמעת דברים קשים.

אלון טל: האם לדעתך, האם יכולת את לקבל החלטה היום, היית תומכת או ממליצה על התוכנית הנוכחית, או שמא היית מרחיקה את זה קצת מהים מבחינת שיקול הדעת המקצועי שלך, אחר-כך דברי בשם השרה, או מנכ"לית המנהל.

ענת אריאלי: אני מנהלת תחום חופים ומנהל התכנון.

ענת אריאלי: אתה מדבר על תוכנית עיר ימים?

אלון טל: שמענו תמונה דיי קודרת על נתניה.

ענת אריאלי: על נתניה הוצגה תמונה קודרת.

ענת אריאלי: אני מוכרחה להגיד שאני רואה תמונה קצת שונה של נתניה.

ענת אריאלי: אני רוצה להזכיר לכולנו שאושרו, ועכשיו נמצאים בביצוע התוכנית של הגנת המצוף עם שוברי הגלים שתרחיב את החופים של נתניה, ותיתן לציבור וגם לנתנייתים, וגם לשאר תושבי המדינה הזדמנות לבוא לחופים רחבים, ראויים, ושיגדילו את הקיבולת של הציבור שמגיע לנתניה.

ענת אריאלי: חוף פולג, הוא באמת אחד החופים הרחבים יותר שקיימים בנתניה היום.

ענת אריאלי: מבחינת היחס של תמ"א 1 ושל תמ"א 6/13, אני רוצה להגיד שהעקרונות המהותיים של תמ"א 1, כלומר, השמירה על תחום חוף הים, תחום ה-100 מטר מה שנקרא.

ענת אריאלי: הבינוי שיש שם שהיא רק עבור חופים ונופשים נשמרה גם בתמ"א 6/13.

ענת אריאלי: מבחינת העקרונות, אין הבדלים גדולים.

ענת אריאלי: כלומר, תמ"א 6/13, הגדירה את תחום הים, קבעה לגביו שיש איסור בנייה למעט הדברים המותרים, שזה בעיקר השימושים של חופי הרחצה.

ענת אריאלי: אתה יודע, תמיד אפשר לשפר תוכניות.

אלון טל: אני ראיתי את תמ"א 6/13 את קו המים שם והוא 30 מטר, הוא לא 100 מטר.

אלון טל: אני תוהה איך בכלל מנהל תכנון משלבת את העובדה שמפלס הים עולה מדי שנה 10 מ"מ.

אלון טל: אז גם מה שיש להם עכשיו יהיה אפילו פחות.

אלון טל: שמענו על הכביש שהוא ממש חוצה את זה לשתיים, ומסדרון אקולוגי שנמחק.

אלון טל: אז איך זה מסתדר עם תמ"א1?

אלון טל: אני עדיין לא קיבלתי תשובה מספקת.

ענת אריאלי: אנחנו במנהל תכנון מסתכלים בראייה ארצית, ואנחנו מתכננים את החופים של כל המדינה.

ענת אריאלי: אנחנו פועלים לפי קו האפס 75 שנקבע בחוק הסביבה החופית, וממנו אנחנו מודדים את ה-100 מטר וזה תחום הים.

ענת אריאלי: משם כל התוכניות נמדדות.

ענת אריאלי: לקו הזה כל התוכניות מתייחסות.

ענת אריאלי: אז תחום חוף הים נשמר.

ענת אריאלי: לנושא שינויי האקלים ועליית מפלס פני הים – אין ספק שאנחנו נמצאים במשבר, משבר האקלים.

ענת אריאלי: מנהל התכנון לא מכחיש, אני בטח לא מכחישה.

ענת אריאלי: אין ספק שיש עלייה של מפלס פני הים.

ענת אריאלי: מנהלת היערכות לשינוי אקלים, דיברה על עלייה של שלוש או ארבע מילימטר בשנה, לא זוכרת בדיוק.

אלון טל: לא, זה יותר.

ענת אריאלי: תראה מה כתוב בדוח, זה מה שהדוח קבע.

ענת אריאלי: אני רוצה להגיד, ואולי זה המקום בוועדה הזו שהמדינה צריכה להמשיך ולפעול, ולתת עבודת מחקר, ולהבין באמת איך עליית מפלס פני הים, ומה הקו הזה שהמנהלת קבעה משפיע על הסביבה החופית.

ענת אריאלי: כי מפלס פני הים כשמסתכלים תמונה מפה, תמונה מפה, היא מייצגת תמונה נקודתית.

ענת אריאלי: צריכים לתת לנו נקודת ייחוס במוסד תכנון.

אלון טל: מה שאני מבין, שאת מתכננת באופן עיוור.

אלון טל: כלומר, אין לך שום תחזית מה יהיה פה בעוד 20, 30 שנה.

אלון טל: אין בינתיים שום מחקר שאומר לך מה יהיה הרוחב בפועל של החופים.

אלון טל: ראינו פה מסעדה שמוצפת מדי חורף, וזה לא אירוע בודד, אני מבין.

אלון טל: האם את לוקחת את זה בחשבון כשאת מתכננת את החופים הרחבים, את המציאות הזאת שיש אירועי קיצון?

אלון טל: הרי האקלים משנה את המציאות.

אלון טל: הייתי אומר שמבחינת הראייה התכנונית קצת יותר זהירות.

ענת אריאלי: הראייה התכנונית ברור שצריכה להיות זהירות.

ענת אריאלי: אבל באמת עיקרון הזהירות המונעת נקבע בתחום ה-100 מטר בתמ"א 1 ובחוק הסביבה החופית.

ענת אריאלי: בשביל לקבל מקדמי זהירות גבוהים יותר, אני חושבת שזו פשוט עבודה שצריכה להיעשות.

אלון טל: אנחנו שמענו עדות מאוד ברורה שגם היום התוכנית המתוכננת של לבנים בחוף פולג, חורג לא רק מה-100 מטר, גם מגיע ממש קרוב לים, שלא נדבר על נחל פולג שהוא שמורת טבע.

אלון טל: איך את בתור מתכננת שאחראית על התחום הזה, הייתי אומר, מגלה קצת שאננות לפגיעה בחופים וצמצום חוף פולג שהוא החוף הכי משמעותי מבחינת קיבולת היום בנתניה.

ענת אריאלי: אני לא חושבת שמנהל התכנון שאנן ביחס לחופים.

ענת אריאלי: וחוף שהיא יושבת ודנה בכל תוכנית שמגיעה לסביבה החופית היא שאננה.

ענת אריאלי: אבל צריך לזכור שהתכנית של עיר ימים היא תוכנית מאושרת, נידונה בבתי משפט.

ענת אריאלי: נידונה בערערים.

ענת אריאלי: עכשיו מגיעה לפה.

ענת אריאלי: אנחנו חיים בעולם סטטוטורי וחוקי.

אלון טל: היו שישה סקרים של עיריית נתניה.

ענת אריאלי: אני לא אחראית על התוכנית - - - בעיריית נתניה.

אלון טל: את אחראית מבחינת מנהל תכנון.

אלון טל: האם היית מעדיפה לתכנן או לאשר דברים אבל חוף הייתה אולי מעדיפה לעשות את זה כאשר המידע הזה נמצא על השולחן, או שאפשר לוותר על המידע לפני שמקבלים החלטה כל כך לעתיד – חופי נתניה.

ענת אריאלי: תמיד כדאי לקבל החלטה על בסיס מידע עדכני.

ענת אריאלי: אבל אני רוצה להזכיר שכל מה שמדובר פה, היא על תוכנית מאושרת.

ענת אריאלי: שנית, אני אומרת גם מבחינה ארצית.

ענת אריאלי: אם תמ"א1 מסתכלים על מה מדיניות התכנון של תמ"א1.

ענת אריאלי: תמ"א1 חילקה את רצועת החוף לחופים עירוניים וחופים פתוחים, כשהיא קבעה שבחופים עירוניים מעבר ל-100 מטר, המדינה רוצה לראות פיתוח של מלונאות, פיתוח של תיירות.

אלון טל: אין פה מישהו שחולק על זה.

ענת אריאלי: אם מסתכלים במבט מלמעלה, והמלונאות שם נמצאת מעבר ל-100 מטר, אז אני לא יכולה לבוא ספציפית ולהגיד, אני הרי לא עסוקה בעיצוב של המלון במנהל התכנון מבחינה ארצית על החופים.

ענת אריאלי: אני מסתכלת איפה ראוי למקם מלונאות, וזה מקום ראוי למקם מלונאות.

אלון טל: נבקש לדבר מעוד דוברים לדבר.

אלון טל: אבל אני מבין שבתי המלון וכל הפיתוח בעצם חורג מה-100 מטר.

ענת אריאלי: בתי מלון נמצאים מעבר ל-100 מטר, על זה באמת אין מחלוקת.

ענת אריאלי: יש גבול.

ענת אריאלי: אפשר להתווכח על הרבה דברים.

אלון טל: אבל מבלי שאת עובדת עם אילוץ, האם היית מעדיפה שהמרחק יהיה 300 מטר שזה האידיאל?

אלון טל: לא חושב שזה החוף היחיד שבעצם היום הוא פתוח ורחב.

ענת אריאלי: אני אומרת שזה לא החוף היחיד שיהיה פתוח ורחב, כי התוכנית עכשיו של שוברי הגלים מרחיבה הרבה מאוד חופים.

אלון טל: אני רצתי שם שלשום.

אידלמן ריקה: הייחודיות של החוף, חוף פולג, שזה חוף ללא מצוק.

אידלמן ריקה: כל שאר החופים ששמים שם את שוברי הגלים, הם חופים עם מצוקים, יש לזה משמעות מטורפת.

אלון טל: לא.

אלון טל: שלשום הייתי בחוף ארגמן.

אלון טל: יש שם כבר מפולת שלוקחת חצי מרצועת החוף.

ענת אריאלי: נכון.

ענת אריאלי: אבל אחרי ששוברי הגלים הסתיימו, יסיימו את הבנייה שלהם ותהיה הזנת חול בחופים, תקבל שם חוף מאוד רחב.

ענת אריאלי: המצב היום לא משקף את תמונת העתיד שנמצאת כרגע בביצוע על-ידי החברה להגנת המצוק.

אידלמן ריקה: אפשר להסתכל בחוף סירונית, יש שוברי גלים.

אידלמן ריקה: להיפך, החוף הוא הרבה יותר צר ממה שהיה קודם.

אידלמן ריקה: הוא הולך ומצטמצם, הוא לא נהיה רחב יותר, והוא בטח לא דומה לחוף היפיפייה שיש בחוף פולג, עם מצוקים ועם שוברי גלים.

אידלמן ריקה: שוברי הגלים הם לא חדשים, הם כבר במשך שנים נמצאים שם.

אלון טל: בבקשה.

אלון טל: גלעד גולן.

גלעד גולן: אני תושב העיר, מנסה להיות פעיל כמה שיותר.

גלעד גולן: יש ארבע בעיות שאני רואה.

גלעד גולן: הגברת הנכבדה אמרה שזה מקיים את תמ"א1 – זה לא, כי זה מבטל את תמ"א 13, וזה אומר שאין 100 מטר.

גלעד גולן: בכל נתניה זה 15 מטר מקו האפס 75 ובחוף פולג זה 75 מטר.

גלעד גולן: במקום להיות יותר looking for words זה עושה looking back words.

גלעד גולן: דבר שני, זה לא שומר על 100 מטר מנחל פולג.

גלעד גולן: 20 מטר מהנחל זו לקונה שנייה.

גלעד גולן: לקונה שלישית – אני מדבר רק בתגובה למה שאמרת, שהכביש בנוי בתוך החוף.

זהר אלטמן ראביד: למה הוא לא בתוכנית בכלל?

זהר אלטמן ראביד: למה הכביש לא בתוכנית?

גלעד גולן: דבר רביעי, בתוכניות ארציות בפועל שם אין את זה.

גלעד גולן: חייבים לתת רצועה למעבר בין שתי שמורות טבע, בפועל אין את זה, זאת אומרת, זו לקונה רביעית.

אלון טל: אז אולי תתייחסי לארבעת הלקונות שלו.

אלון טל: אני אוסיף, אותו צבי החמוד שראינו בתמונה, הוא כנראה לא יוכל להמשיך, אנחנו בעצם חיסלנו אותו.

אלון טל: חיסלנו למעשה את בית הגידול שלו עם התוכנית הזאת, עם כל העובדה שהיא מאושרת.

אלון טל: אני שואל ברמה המהותית, אנחנו עוד לא דנו בזה.

אלון טל: השאלה היא אם באמת אפשר לחשוב מה טוב לנכדים שלנו אם אפשר להקים אותם מספר חדרים, אבל קצת להרחיק אותם.

ענת אריאלי: קשה לי להתווכח עם דברים שיש קווים בתוכניות, והם גם בהוראות וגם בתסריטים.

ענת אריאלי: באמת, אין לי איך להתווכח על זה.

ענת אריאלי: אני אומרת בנוגע לעיר ימים – התוכנית באמת קבעה מסדרון אקולוגי.

ענת אריאלי: המסדרון האקולוגי הזה לא מזמן אושרה תכנית הפיתוח שלו, הוגש עליה ערער, עדיין לא התקבלה החלטה של ועדת הערר.

ענת אריאלי: אבל יש שם מעבר אקולוגי.

ענת אריאלי: אתה יודע, אני לא מומחית לבעלי חיים, אני לא מומחית לצבאים, אני לא יודעת מה יקרה שם.

אלון טל: אבל זה משום שאין לך סקירה אקולוגית, כי היא לא הוכנה.

אלון טל: את לא יכולה להתפטר מאחריות.

אלון טל: אם את מתכננת ומדובר פה בשמורה, וזו אולי הרצועה האחרונה שיש קצת טבע במרכז השרון ליד החוף, בעצם, אמרת – אני לא יודעת כי לא קיבלתי את המידע.

ענת אריאלי: אני לא אומרת שלא קיבלתי את המידע.

ענת אריאלי: אנחנו כל הזמן חוזרים במעגלים לתוכנית מאושרת.

ענת אריאלי: אפשר לבטל תוכניות מאושרות.

ענת אריאלי: עד כמה שאני מבינה, רמ"י כבר שיווקו את המגרשים למלונאות, יש יזמים.

ענת אריאלי: המדינה מאוד רוצה לקנות את המגרשים האלה חזרה ולפצות את היזמים ולשחרר את השטחים לחוף, המדינה יכולה.

ענת אריאלי: אבל במגרשים ששווקו ויש עליהם יזמים שמתכוונים לבנות אותם - - -

אלון טל: הם בהחלט מתכוונים.

אלון טל: אני מודה לך.

אלון טל: אולי נחזור אלייך.

אלון טל: אני יודע שזה מעמד לא פשוט לייצג תוכנית שהיא כנראה בעייתית מאוד.

אלון טל: נמצאת איתנו נציגת עיריית נתניה.

אלון טל: אלבירה גולדשטיין, את, אני מבין אדריכלית.

אלון טל: הייתי רוצה לשמוע ממך מה החזון של נתניה מבחינה זאת, והאם באמת זו משאת נפשך בתור איש מקצוע לבנות כל כך קרוב לים, כל כך קרוב לנחל.

אלון טל: מהותית, אחר כך נדבר אם זה מאושר.

אלון טל: נשאיר את זה בינתיים במישור התיאורטי, מה היית רוצה לך ולנכדים שלך?

אלבירה גולדשטיין: תרשה לי קודם לשאול אותך.

אלבירה גולדשטיין: אני אדריכלית העיר נתניה.

אלבירה גולדשטיין: אני וחופית הגענו לכאן בהתאם לזימון שבעצם הופץ סדר-יום שדיבר על תמ"א 6/13.

אלבירה גולדשטיין: בשום מקום לא מצוין בסדר היום שהנושא המהותי והעיקרי בו זו תוכנית המלונאות של עיר ימים.

אלבירה גולדשטיין: אני חייבת לציין את זה לפרוטוקול.

אלבירה גולדשטיין: דבר נוסף, התחבר אלינו גם מהנדס העיר, היות והוא בקיא הרבה יותר ממני בנושא תוכנית המלונאות, אתם החלטתם בעצם לדון היום על מלונאות ולא על התמ"א, ואני אשמח שהוא גם יגיב.

אלון טל: בסדר.

אלון טל: אנחנו נדבר על הסיפור הזה, מכיוון שבסופו של דבר, היום, אם אנחנו מדברים על העתיד, התכנון העתידי מבוסס על תמ"א 6/13.

אלבירה גולדשטיין: תמ"א 6/13, לא מקנה זכויות להקמת בתי-מלון.

אלבירה גולדשטיין: תמ"א 6/13, אם תרצה, אני אשמח להקריא את עיקרי התוכנית.

אלבירה גולדשטיין: זה מאוד מתחבר לאיך שפתחת את הישיבה.

אלבירה גולדשטיין: תכנית מתאר ארצית לחופי נתניה תמ״א 6/13, נערכה על-פי החלטת המועצה הארצית מיום 7 באוגוסט 2007.

אלבירה גולדשטיין: חלה על רצועת החוף של העיר נתניה, שטח בתחום המועצה האזורית חוף השרון, בסמוך לנחל פולג, וכן, על השטח הימי בחזית שטחים אלו.

אלבירה גולדשטיין: מטרת התכנית לחזק את הקשר בין העיר, החוף והים, ולאפשר פיתוח של חופי נתניה והרצועה העירונית לאורכם, תוך שימור ערכי הטבע והנוף בסביבה החופית.

אלבירה גולדשטיין: התכנית כוללת הוראות בנושאים הבאים: שימור שטחים פתוחים ואזורים בעלי חשיבות מבחינת שמירה על ערכי טבע בים; פעילות פנאי וספורט בים ובחוף; פיתוח בחופים, לרבות פיתוח מוקדים בחופים העירוניים; פיתוח הטיילת בראש המצוק; פיתוח מוקדי תיירות וחיבור רצועת החוף והמצוק למרחב העירוני.

אלבירה גולדשטיין: אבל חשוב לי לחזק את הנושא שהתמ"א באה ומגדירה תחת ההיררכיה התכנונית של תמ"א1, ולמעשה תמ"א1 קבע את כל רצועת החוף של נתניה כחוף עירוני.

אלבירה גולדשטיין: תמ"א 6/13, יורדת ברזולוציה, ובעצם, קובעת איפה יהיו המוקדים.

אלבירה גולדשטיין: תמ"א 6/13 לא דיברה על 2,000 חדרי מלון.

אלבירה גולדשטיין: אני רואה שכל הדיון בעצם מתרכז על תוכנית עיר ימים ולא על התמ"א כפי שפורסם.

אלון טל: סליחה, אל תגידי איך לנהל את הדיון.

אלון טל: אנחנו קיבלנו תלונות.

אלון טל: אני אנסה לזקק את זה לנושאים שונים.

אלון טל: אחד הנושאים זה באמת התוכנית הזאת.

אלון טל: השני, יהיה היחס בין תמ"א 6/13.

אלון טל: בבקשה, נמצא חבר מועצה ארצית.

אלון טל: אתה אולי רוצה להתייחס על הסטיות בין תמ"א 6/13 ותמ"א 1, אולי אחר-כך נשמע את "אדם טבע ודין", ואחר כך תוכלי להתייחס לזה, אם על זה את רוצה לדבר.

דרור בוימל: אני רוצה לדבר רמה אחת מעל, ובאופן כללי לגבי כל הגישה של עיריית נתניה לחופי הים שלה.

דרור בוימל: עיריית נתניה במתקפה על חופי הים, כך אני רואה את זה כחוט השני כמעט בכל דבר.

דרור בוימל: דיברו פה רבות, אני לא חושב שיש מה להוסיף.

דרור בוימל: העירייה מקדמת בלחצים אדירים פוליטיים מרינה בחופי הים שלה, אבל ועדת המשנה של המועצה הארצית קיבלה החלטה מאוד חשובה, מאוד מקצועית ומאוד מנומקת שלא תהיה מרינה בחופי נתניה.

דרור בוימל: והעיריה מפעילה את כל הלחצים שהיא רק יכולה כדי למנוע מלהביא את הדבר הזה למועצה הארצית – זו עיריית נתניה, כך היא רואה את חופי הים שלה.

דרור בוימל: רק לפני חודש, חודשיים, פורסם צו להקמת כפר המכבייה על חוף הים, לא בשטח שנועד לפיתוח במלונאות – נאהב את זה או לא נאהב את זה, לא שם, על חוף הים, על המדרון, דווקא שם בכפר המכבייה, זו הגישה, לצערנו, אין מה להוסיף על זה.

דרור בוימל: יש לנו פה עירייה שמערימה עלינו הרבה קשיים.

אביב מוזס: פשוט אין מסדרון.

אלון טל: מה שאני כן רוצה לומר, לפחות בסקירה ראשונית, ארבעה הבדלים מהותיים בין תמ"א 6/13, שכידוע, בעצם הומצא לפני תמ"א1 ותמ"א 1.

אלון טל: לפי תמ"א1 תיאסר כל בנייה למעט שימושים לטובת הציבור ולקרבה לים.

אלון טל: לפי תמ"א 6/13, הגישה למוקדי פיתוח כפי שאמרת, מאפשרים עד 30 מטר התקרבות לים.

אלון טל: לפי תמ"א1 תוואי טיילת רציפה, מוקדי חוף, הימנעות ממעבר בשטחים בעלי רגישות גבוהה, עתידית, אין הוראה כזו ב-6/13.

אלון טל: לפי תמ"א 1 צריך נספח נופי, סביבתי בתחום החוף, במכלול החוף, אין דרישה כזו לפי תמ"א 6/13.

אלון טל: ושימוש במלונאות ותיירות בשימושים מעורבים, זה מה שמאפשר לתמ"א1, ופה גם במסגרת תמ"א 6/13 אאפשר התחדשות עירונית, כלומר, דיור.

אלון טל: כלומר, אלה הבדלים מהותיים.

אלון טל: ולכן, איך שאני למדתי שחוק גובר על זה.

אלון טל: אבל אולי תוכלו להתייחס לאותם דברים, כי עכשיו שמעת דברים קשים מאדם שהוא מתון בדעותיו, הוא יושב במועצה הארצית וכו'.

ענת אריאלי: ביחס לנושא הראשון, התמ"א כן קובעת, תמ"א 6/13, אני מדברת על ההבדלים בין מה שאמרת בין תמ"א1 ל-6/13.

אלון טל: אבל מאפשר פיתוח עד 30 מטר מהחוף.

ענת אריאלי: בדומה לתמ"א1, שבתחום 100 מטר תיאסר בנייה, למעט הדברים המותרים, זה הוראות דומות.

ענת אריאלי: גם בתמ"א1 אנחנו בחוף עירוני.

ענת אריאלי: תמ"א1 קבעה שבחוף עירוני מותר לפתח מוקדים בחוף הים, מוקדים וטיילות.

ענת אריאלי: המוקדים האלה נועדו לבתי קפה, חינוך ימי, ספורט ימי, וטיילת.

ענת אריאלי: תמ"א1 אמרה כמו שאמרת, שזה ייעשה לאחר בחינה של איפה ראוי שיהיו המוקדים האלה.

ענת אריאלי: תמ"א 6/13 מראש שאושרה, אושרה במדרג חופים של בין חוף לשימור, חוף פתוח טבעי, וחוף עירוני אינטנסיבי, וחוף עירוני אקסטנסיבי, שנקבע שהמוקדים האלה יהיו רק בחוף האינטנסיבי, כלומר, גם כן בהלימה לתמ"א1.

ענת אריאלי: הנושא של נספח סביבתי שגם כן עולה פה רבות, גם נמצא פה בסעיף 19 בתמ"א 6/13, שאומר שתוכנית ימית תהיה חייבת, ותוכנית בתחום רצועת החוף, המצוק, וגג המצוק, תכלול מסמך סביבתי אשר התייחס להשפעותיו על הסביבה החופית - הרי התמ"א הזו אושרה 6/13 לפני תמ"א1, ולכן נקבע, יוכן בהתאם להוראות כלליות שתאשר המועצה הארצית.

ענת אריאלי: כלומר, גם זה קיבל מענה.

אלון טל: הוא קיבל מענה, ואנחנו שומעים על תוכנית הפיתוח המשמעותי ביותר שאין בעצם מידע.

אלון טל: אני חושב ששמענו פה על מחיקת מסדרון אקולוגי.

אלון טל: חשוב, אם אתה אוהב טבע ואתה רוצה שהילדים שלך ייצאו מוקדם בבוקר לראות צבאים, זו החלטה שהתקבלה בלי הדברים האלה.

אלון טל: לדעתי זה היה כבר עם 6/13.

ענת אריאלי: צריך לזכור שגם תמ"א1 וגם תמ"א 6/13 שמפורטת לחופי רחצה, המבט שלה מופנה קדימה ולא אחורה.

אלון טל: אז לכן נלקח בחשבון עלייה במפלס הים, אם מסתכלים קדימה.

ענת אריאלי: הרעיון של עיקרון הזהירות המונעת בעליית מפלס פני הים, הוא אותו קביעת תחום של 100 מטר חוף הים.

ענת אריאלי: מנהל התכנון תומך וחושב שראוי לעשות עבודה נוספת שתבחן את המשמעות בפועל של עליית מפלס פני הים.

ענת אריאלי: אנחנו לא מתכחשים לצורך.

ענת אריאלי: זו עבודה שצריכה עדיין להיעשות.

ענת אריאלי: עיקרון הזהירות המונעת כבר נקבע, ובהתאם לכך הוכנה תמ"א.

ענת אריאלי: אני מקווה שעניתי.

אלון טל: בבקשה.

אלון טל: ברוך הבא לחבר הכנסת יוראי להב הרצנו.

אלון טל: אנחנו שמחים לארח אותך.

אלון טל: אלי בן ארי, מאדם טבע ודין, שהוא מומחה לתכנון ומשפט.

אלון טל: אולי תרצה להתייחס למה ששמענו במנהל התכנון.

אלון טל: עו"ד בן ארי, גם מרצה, ומגדול עורכי הדין הסביבתי במדינת ישראל.

אלון טל: אני מודה לך מאוד שכיבדת אותנו בנוכחותך גם אם זה מרחוק.

אלון טל: בבקשה.

מירב בן ארי: אני מודה לך על קיום הדיון הזה, הוא באמת חשוב.

מירב בן ארי: החופים של נתניה, משהו כמו 13 ק"מ, ובאמת, העירו לנו קודם שצריך להתייחס לכל חופי נתניה, אז אני אעשה לכל מה שהתבקשתי, ואתייחס לא רק על חופי נתניה, לא רק לחופי דרום נתניה, נעשה את זה בקיצור.

מירב בן ארי: יש באמת בנתניה את התוכנית הספציפית שלהם תמ"א 6/13 שאנחנו רואים אותה יחד עם תוכנית דומה לה שיש גם בחיפה, ושלא החילו עליהם את ההוראות של תמ"א1 עם אותם דברים ספציפיים שאתה קראת קודם בנוגע לצורך להתחשב בעליית פני הים.

מירב בן ארי: בכל מקרה, הדבר שהיה נכון לעשות ברמה הזאת, זה באמת לקבוע, לעשות איזשהו שינוי שאני אשמח עם הסיכום של הדיון הזה, יהיה המלצה למנהל התכנון לקדם את זה, באמת להחיל את ההוראות של תמ"א1 גם על 6/13 בנתניה, והאמת, שהיה רצוי גם על ההוראות של תיקון של תמ"א 13 בחיפה, שאני מודה, שאני לא זוכר את המספר שלו, אבל הוא אפילו עוד יותר ישן, ולא מתחשב באמת בכל אותם דברים שאמורים לקרות בעתיד, שזה במיוחד הנושא של עליית פני הים.

מירב בן ארי: יש עוד עניין ספציפי אחד, שאני חושב שחשוב להביא אותו לידיעת מי שנמצא כאן, כולל אפילו התושבים.

מירב בן ארי: לפני 20 שנה, בשנת 2003, עיריית נתניה חתמה על הסכם פשרה בנוגע לחוף שנמצא בין שמורת האירוסין, ובין שמורת נחל פולג.

מירב בן ארי: בהסכם הזה התחייבה להכין תכנית, היא התחייבה שתוכן תוכנית אחת לכל המרחב הזה, שאם תוכן תוכנית אחת, היא תכלול את אותה מסעדה שתקועה שם באמצע, ואותם מעברים אקולוגיים שאמורים להיות לצד מלונאות שאולי תהיה ואולי לא, ולא ייעשו כל מיני נתחים ופיסות מאותה תוכנית, מאותו שטח, ואז התכנון לא יהיה תכנון מיטבי שיבטיח את השמירה של האינטרס הסביבתי.

מירב בן ארי: התוכנית השלמה הזאת לא הוכנה עד היום.

מירב בן ארי: היו שני מקרים שתושבים ניגשו לבתי משפט ולא כל כך הצליחו, בין היתר כי נקבעו כבר עובדות בשטח, והעניין הזה יוכרע סופית בבית המשפט העליון.

מירב בן ארי: אבל היה ראוי באמת לבוא ולהגיד כבר היום, ולו מהבחינה הציבורית - יש לכם הסכם שהתחייבתם עליו, הוא חתום, בית משפט אישר אותו – להכין תכנית אחת משמורת פולג ועד שמורת האירוסים, וייאמר לזכות עיריית נתניה שהיא שומרת עליה יפה מאוד.

מירב בן ארי: אבל השטח שבאמצע ביניהם, שאמור להיות מסדרון אקולוגי מאוד חשוב, לא נשמר כמו שצריך.

מירב בן ארי: אנחנו ראינו את ההמחשות לזה.

אלון טל: נשמע ממהנדס העיר.

אלון טל: למדתי שאנחנו צריכים לקצר את הדיון מעבר למה שציפיתי.

מירב בן ארי: השורה התחתונה, להחיל את תמ"א1 גם על התמ"א הספציפית תמ"א 6/13 בנתניה, ולקרוא לעיריית נתניה לקיים את ההתחייבות שלהם מ-2003, ולהכין תכנית אחת משמורת האירוסים עד שמורת פולג, שתיקח בחשבון גם את שמירת ערכי הטבע והרצף.

מירב בן ארי: אם שני הדברים האלה יקרו - המצב בשטח יהיה קצת יותר טוב ממה שהוא היום.

אלון טל: תודה רבה.

אלון טל: שמח לשמוע את דבריו של חבר הכנסת להב הרצנו שבא במיוחד לכבד אותנו.

אלון טל: ברוך הבא יוראי.

יוראי להב-הרצנו: תודה רבה, אדוני היושב-ראש, אני קודם כל מברך אותך על קיום הדיון המאוד חשוב הזה.

יוראי להב-הרצנו: אני מרגיש שאנחנו יחד הולכים לקרבות בלימה כל הזמן, ואני מאוד מקווה שהדיונים שלנו בעתיד אולי יעסקו יותר באיך אנחנו משמרים, ולא איך אנחנו בולמים הרס.

יוראי להב-הרצנו: אני מתנצל שלא הייתי פה מראשיתו של הדיון, אנחנו פשוט בוועדת הרווחה עוסקים בוועדת בדיקה למוות של שלושת האנשים במעון בית דפנה בחולון שנפטרו, ואנחנו צריכים לחקור את זה.

יוראי להב-הרצנו: האמת היא שאני לא כל כך מבין את מי שמקדם את התוכנית, את הרשויות שמקדמות את התוכנית הזאת כי זה סוג של משהו אוטואימוני, מחלה אוטואימונית, כי הייתי מצפה מעיריות, כמו עירייה כל כך חשובה כמו נתניה לרצות לשמר על המשאב הנדיר שיש בשטחה רצועת חוף באמת נדירה מבין היפות בישראל.

יוראי להב-הרצנו: ולכן, אני אשמח לשמוע את מהנדס העיר של נתניה.

יוראי להב-הרצנו: אבל אילו אני הייתי בעיריית נתניה, הייתי עושה מה שאני יכול כדי לעצור את ההרס של החוף הזה.

יוראי להב-הרצנו: אני הייתי שם יחד עם אנשי החברה להגנת הטבע.

יוראי להב-הרצנו: התרשמתי שמדובר – באמת, עמדתי ממש סמוך לים על החוף, ופה אמרו לי – פה הולך לעבור כביש שהולך להגיע למסעדה.

יוראי להב-הרצנו: תפסתי את הראש, אמרתי – איך זה יכול להיות?

יוראי להב-הרצנו: הסיבה, שדיברנו עליה הרבה, חברי, חבר הכנסת אלון טל, שהתוכניות האלה נכונות לפני כמה עשורים, גם אז הן היו קצת מופרכות.

יוראי להב-הרצנו: אבל בראייה הנוכחית של 2022, אני אחד מחברי הכנסת הצעירים במשכן, בתור בחור צעיר שרואה את התוכניות הללו, ואתה יודע, אני לא נגד בתי-מלון, אני לא נגד תיירות, אני לא נגד ספורט ימי, אני ודאי שלא נגד מסעדות, אני אוהב לאכול במסעדות, אבל כשבונים תוכנית, בוודאי כשמדובר בתוכנית שכל כך קרובה לים עצמו, צריך להפעיל איזשהו שום שכל, ואיזושהי מידה של סבירות.

יוראי להב-הרצנו: וכשאני רואה את התוכניות הללו של לבנות אלפי בתי-מלון על רצועת החוף, כל כך סמוך לים שהיום לא הייתה מאושרת, זה טירוף הדעת.

יוראי להב-הרצנו: אם בכל העולם עושים מעל ומעבר כדי להגן על רצועות החוף האלה, כשמדובר במשאבים שהם לא בלתי מוגבלים, הם מוגבלים.

יוראי להב-הרצנו: ולכן, צריך לראות איך אנחנו בוחנים מחדש את הדבר הזה שהולך להחריב רצועת חוף מהמהמת, ולראות איך מצמצמים את הפגיעה למינימום האפשרי.

יוראי להב-הרצנו: אני יודע שלך יש הצעת חוק בנושא הזה, אני תומך בה תמיכה מלאה.

יוראי להב-הרצנו: אני הייתי בשטח, ואני אלך לכל מקום שבו צריך להיות, כדי להגיד - חברים, הדור שלי והדורות הבאים, שאני עדיין לא מייצג, אבל הילדים שלנו והנכדים שלנו יבואו אלינו בטענות ובצדק על זה שלא שמרנו על משאבים שהיינו צריכים לשמור עליהם.

יוראי להב-הרצנו: ולכן, אני מודה לך, מעודד אותך, ואומר לכל מי ששותף למאבק הזה – יישר כוח, אנחנו מאחוריכם.

יוראי להב-הרצנו: אני מאוד מקווה שנצליח לעשות את מה שבאנו לעשות.

אלון טל: תודה רבה על הדברים החשובים.

אלון טל: סליחה, אין צורך במחיאות כפיים, את זה הוא יקבל בפייסבוק.

אלון טל: בבקשה, מהנדס העיר נתניה.

אלון טל: ארז טל, יש לך הרבה דברים להגיד עליהם.

אלון טל: אבל בוא נתחיל עם השאלה של אלי בן ארי.

אלון טל: הייתה תביעה, היה הסכם, התוכנית הזו לא הוכנה.

אלון טל: איך עיריית נתניה מצדיקה את זה, ומה בקשר לאותם סקרים סביבתיים שלא הוכנו בזמנו?

אלון טל: אם תוכל רק לתת תשובה על זה, כי לא קיבלנו בינתיים מענה על הדברים הספציפיים.

ארז טל: התשובה לזה ניתנה בבית-משפט פעמיים.

ארז טל: בית-משפט מחוזי כתב במפורש שהסכם הפשרה יכובד כלשונו ובמהותו, דחה את כל הטענות שאמרו אחרת.

ארז טל: דחה את הטענות של החברה להגנת הטבע ואדם טבע ודין שהצטרפו כגופים לעתירה.

ארז טל: בפעם הראשונה, לא ניתן להם אפילו להצטרף לעתירה.

ארז טל: לאחרונה, התקבלה החלטה נוספת ששינתה את ההחלטה הראשונה גם של בית-משפט מחוזי.

ארז טל: כלומר, פעמיים בית-משפט מחוזי דחה את הטענות האלה.

ארז טל: אני חושב שאחת מהבעיות המרכזיות של הדיון היום, מעבר לעובדה שהוא מתקיים על נושא שהוא מנוגד למה שהיה כתוב בסדר-היום, הבעיה שהדיון הוא נשען על אינפורמציה לא נכונה.

ארז טל: פשוט מוליכים אתכם שולל וחבל.

ארז טל: ואם תרשה לי, אני אתן לך סקירה סטטוטורית קצרה על האזור של חופי הים של נתניה בכלל, ואזור של חוף פולג בפרט.

אלון טל: אני לא רוצה סקירה.

אלון טל: אבל אני רוצה סקירה קצרה שתתייחס לשאלות שהעלו פה.

אלון טל: מרחק 30 מטר מהים – האם זה נחוץ, האם עיריית נתניה תומכת בזה?

אלון טל: אם יש לכם תרחישים בקשר - - -

ארז טל: זורים חול בעיניכם.

ארז טל: אין כביש שמגיע למסעדה, וגם לא יהיה כביש שיגיע למסעדה.

אלון טל: זאת אמירה חשובה מאוד, אני שמח לשמוע.

ארז טל: אגב, אלה שאמרו לכם את זה, יודעים את זה.

ארז טל: אבל זה מצטלם מאוד יפה.

ארז טל: הטענות האלה הנורא סביבתיות שיש כביש, לא, חבר'ה, אין כביש ולא יהיה כביש.

ארז טל: יגיעו למסעדה, ולא דרך כביש.

ארז טל: אגב, הגב' שאמרה שיש כביש, פשוט מספרת לכם סיפורים.

ארז טל: הדבר המטריד שחברי הכנסת שלנו מקשיבים לסיפורים, בלי לעשות שיעורי בית ובלי ללמוד את החומר.

אלון טל: אני הייתי בשטח שלוש פעמים, אדוני.

אלון טל: אני מבקש שלא תעליב.

אלון טל: אני לא מעליב אף עובד נתניה.

ארז טל: קודם חשוב ללמוד את החומר.

ארז טל: אני מבקש.

ארז טל: הייתי שלוש פעמים בשטח.

ארז טל: אני פרופ' לתכנון סביבתי.

ארז טל: תסביר לנו איך התוכנית הזאת מתקרבת 30 מטר לשמורת הטבע, אלא אם כן, אתה לא חושב שהוא מתקרב לשמורות הטבע, אני לא יודע.

ארז טל: אני חייב גם בזה לתקן אותך.

ארז טל: גבעת האירוסים לא שמורת טבע.

יוראי להב-הרצנו: לא.

יוראי להב-הרצנו: אדוני, כבוד מהנדס העיר, יש לנו כבוד רב כלפיך וכלפי העירייה.

יוראי להב-הרצנו: אבל אני מוכרח לומר.

יוראי להב-הרצנו: אני עובד עם חבר הכנסת, פרופ' אלון טל, כבר לא מעט זמן בשנה האחרונה.

יוראי להב-הרצנו: אני מבקש ממך, הוא כרגע יושב-ראש הוועדה, מעבר לזה שהוא חבר כנסת.

יוראי להב-הרצנו: אני מבקש ממך לנהוג בו בכבוד, ולנהוג בציבור בכבוד.

יוראי להב-הרצנו: הטון שאתה משתמש בו לא ראוי, הוא מעליב אותו, הוא מעליב אותי, הוא מעליב את הציבור.

יוראי להב-הרצנו: ולכן, אני מבקש, אנחנו לנהל דיון ענייני.

יוראי להב-הרצנו: אני מבקש ממך, אדוני הנכבד, להשתמש בטון מעט יותר מכבד כלפי היושב-ראש, ולו מפאת מעמדו כרגע בדיון.

אלון טל: תודה רבה.

אלון טל: נחזיר לך את זכות הדיבור.

אלון טל: תסביר לנו את זה בצורה ברורה, עניינית, ובלי להטיף לנו על זה שאנחנו לא מבינים כלום.

אלון טל: בבקשה, אדוני.

ארז טל: תודה.

ארז טל: במתחם היו כמה תוכניות שהן חלו עם השנים, וקבעו הוראות שהלכו, ודווקא בניגוד למה שנטען, עם השנים התוכניות הלכו והשתפרו.

ארז טל: הלכו והשתפרו – הכוונה הלכו והקצו יותר ויותר קרקע לטובת הציבור ולטובת ערכי סביבה וטבע.

ארז טל: כך למשל, התוכנית המקורית שחלה שם, קראו לה - - - 536, התוכנית הזאת היא תוכנית שאושרה ב-1983, והיא כבר תוכנית שקבעה את היקף חדרי המלון באזור.

ארז טל: אבל אחר-כך, מי ששינתה אותה זו תוכנית 40120א והיא בעצם הייתה התוכנית שהיוותה את הבסיס הסטטוטורי להקמת שכונת עיר ימים.

ארז טל: התוכנית הזאת למעשה קבעה מחדש את הקרקע, אבל השאירה באופן מלא את האזור לפיתוח מלונאים במקום הנכון.

ארז טל: אחר כך, הגיעה התוכנית 20א1 והיא הגדילה את השטח הפתוח על חשבון השטח - - -

אלון טל: סליחה, אני רוצה להבין, בתוך השכונה, לא השטח הימי על החוף.

ארז טל: השכונה גובלת בחוף הים.

ארז טל: ולכן, הם כוללים את חוף הים בצד המערבי, והם כוללים את שצ"ף האירוסים בחלק הצפוני, ואת האזור של השטח של נחל פולג בחלק הדרומי.

ארז טל: ולכן, התוכנית בעצם מתמשקת לאזורים האלה, עם השנים כל תוכנית שאושרה, הקצתה יותר שטח פתוח על חשבון שטחים שכירים, שטחים למגורים וכדומה.

ארז טל: אז תוכנית 20א1 כבר נתנה 50 דונם לטובת שטחים פתוחים, בעצם, הרחיבה את אזור האירוסים.

ארז טל: אחר כך הייתה תוכנית שנקראת 20א10 והיא הפכה שטח גדול מאוד שהיה אמור בקרבה לים 400 יחידות דיור, היא ביטלה את יחידות הדיור, העבירה אותן לצד המזרחי דווקא, לאזור של השכונה עצמה, והפכה את השטח הזה לשצ"ף ל-30 דונם.

ארז טל: אחר-כך תוכנית המלונות שזה כל כך פופולרי, לתקוף את תוכנית המלונות.

ארז טל: תוכנית המלונות הייתה נהדרת לסביבה, מכיוון שהיא הגדילה את חוף הים ב-40 דונם.

אלון טל: אני חייב לעצור אותך.

אלון טל: היו תוכניות מאוד הרסניות.

אלון טל: בא היזם או העירייה, או מי שלא יהיה, ואמר – רגע, רגע, אפשר לשפר את זה.

אלון טל: אני שואל אם הבנתי נכון.

ארז טל: בהחלט.

ארז טל: העירייה יזמה את התוכניות האלה.

אלון טל: אני הלכתי בעצמי לאורך המסדרון האקולוגי הזה.

אלון טל: אני מבין מעט במסדרונות אקולוגיים, אבל אני חושב שאזור מלונאות שהוא 2,500 יחידות, ואזור מסחרי, ומסעדות, הוא מיטיב לטבע שאמור לעבור בין גבעת האירוסים.

ארז טל: לא.

ארז טל: סליחה אדוני, באזור הזה לא אמור לעבור טבע.

ארז טל: באזור הזה אמורים להיות בני אדם, אמורים להיות מתרחצים.

אלון טל: אז זאת אומרת, שמסדרון אקולוגי בפועל נמחק.

ארז טל: אבל החדשות הטובות הן שגם מצפון וגם מדרום יש ערכי טבע.

ארז טל: יש בחלק הצפוני, שצ"ף האירוסים, שהתוכניות האלה הלכו והגבילו אותו.

ארז טל: במקור, לא היה בכלל שצ"ף קטן מאוד, והתוכניות האלה הגדילו בצורה דרמטית את השטח הפתוח.

ארז טל: אדוני, אני מפציר בך, וביתר המשתתפים – תכירו את התוכניות האלה, מכיוון כשאתם מסתכלים על מה בשנת 1983, הרבה פחות שטחים פתוחים.

ארז טל: היום יש 120 דונם של שטחים פתוחים יותר ממה שהיה ב-1983.

ארז טל: עיריית נתניה צריכה לקבל תעודת הצטיינות ולא ועדת חקירה.

אלון טל: אני מודה לך מאוד.

אלון טל: אני מקווה שהמפגש הבא שלנו יהיה יותר ידידותי.

אלון טל: חשוב לנו לשמוע מה שיש לכם להגיד.

אלון טל: אנחנו רוצים ללמוד.

אלון טל: בהמשך נעשה זאת.

אלון טל: אני מבקש להגיש רשימה של מסקנות מבחינתי.

אלון טל: חופי נתניה מהווים נכס נופי ואקולוגי ייחודי.

אלון טל: העיר התברכה בקו חוף מיוחד, ועל כן, הוועדה מברכת על החלטת עיר לשווק את עצמה כרביירה של מדינת ישראל.

אלון טל: יחד עם זאת, הוועדה רואה בחומרה שמאושרות תוכניות ללא התייחסות לשינוי אקלים וגידול אוכלוסייה עתידי.

אלון טל: אוכלוסיית ישראל צפויה להכפיל את עצמה בתוך 30 שנה, וקיים חשש אמיתי, שלא תמיד רצועת חוף מספקת לצורכי הציבור הגדל באזור נתניה.

אלון טל: הוועדה מאוכזבת שמאז 2018, המועד שהתקבלה החלטת ממשלה בדבר היערכות לשינוי אקלים, אין תחזית מפורטת במצב החוף לנוכח עליית פני הים, שחיקת המצוק וחסימתו.

אלון טל: הוועדה מבקשת ממרכז למיפוי ישראל, שלצערי, נציגו היה בזום, פשוט חשב שנגיע אליו בחצי השעה הקרובה.

אלון טל: מבקשים ממנו ומהמכון לחקר הימים והאגמים, ולרשות מצוקי החוף להציג תוך שלושה חודשים תרחישי ייחוס לחופי ישראל שיאפשר לשמש בסיס לתיקון התוכנית, תוכניות מפורטות לחופי ישראל.

אלון טל: יש לי תחושה שהתכנון היום נעשה בלי שום תחושה שאנחנו עומדים בפני אירוע מאוד משמעותי בחופים שלנו, ואנחנו חייבים להיות מוכנים.

אלון טל: אני מצטער שאני קורא לזה שאננות, אבל כן, זו שאננות, שאתה מתכנן משהו, ואומר, אנחנו, אין לנו נתונים, לכן אנחנו חייבים לקחת את מה שיש בחוק החופים שנחקק ב-2004, בכלל שיבינו מה משמעות חוק החופים.

אלון טל: הוועדה התרשמה שתמ"א 6/13 מפרה את קו 100 מטר לים התיכון באופן תדיר, ולמעשה סותרת הוראה הכי חשובה בחוק שמירת הסביבה החופית.

אלון טל: הוועדה קוראת להטמיע את הוראת הסביבה החופית של תמ"א1 בתמ"א6/13, ובכלל זה, סעיפים הנוגעים לחוף עירוני, מסמך ראייה כוללת תיירות מוטית חוף, ודרישה למסמך נופי סביבתי.

אלון טל: הוועדה מבקשת ממנהל התכנון תוך חודש ימים התייחסות לסטיות אלה, ולשמוע כיצד מנהל התכנון רואה לנכון להחזיר את תכנית מתאר 6/13 למסגרת הנורמטיבית של תמ"א1 בחוק החופים.

אלון טל: יצויין כי שני אתרי טבע הבולטים של האזור – גבעת האירוסים וחוף פולג, ככל הנראה ייפגעו מהמשך ביצוע תוכנית 6/13, ולתוכניות מפורטות לחופי נתניה.

אלון טל: הוועדה מבקשת מהמשרד להגנת הסביבה, ורשות הטבע והגנים להציג תוך 30 יום חוות דעת בדבר השפעה סביבתית הצפויה במימוש תמ"א בקשר לשני אתרים אלה לרגל ההצהרה של מהנדס העיר שבעצם המסדרון האקולוגי הולך להתבטל, שמענו את זה באופן פומבי.

אלון טל: אני חשבתי שיש איזו יומרה שהיא כן.

אלון טל: לכן, מימוש התמ"א בקשר לשני אתרים אלה, הכוללת אמצעים שהמשרד מתכוון לנקוט, לרבות, מניעת בנייה שתפגע בערכי טבע מוגנים הנמצאים בשטחים אלה.

אלון טל: אלה הבקשות שלנו בדיון הבא.

אלון טל: אני מקווה שנקבל את הדברים האלה מוכנים.

אלון טל: וגם נשמע באזורים אחרים בנתניה שלא הצלחנו להגיע אליהם.

אלון טל: על כל פנים, אני מודה לך שהגעת.

אלון טל: אני מודה למהנדס העיר שבכל זאת הקשיב.

אלון טל: אנחנו נקבע ישיבת המשך, אבל דברים אלה נשלח.

אלון טל: תודה לחברי הכנסת, ולציבור מנתניה שהגיעו.

אלון טל: הישיבה נעולה.